**TÁJÉKOZTATÁS A VAJDASÁG AUTONÓM TARTOMÁNY TERÜLETÉN MŰKÖDŐ FELSŐ BÍRÓSÁGOK SZÁMÁRA ÁLLANDÓ BÍRÓSÁGI FORDÍTÓK KINEVEZÉSÉRE VONATKOZÓ HIRDETMÉNY KÖZZÉTÉTELÉRŐL**

**ÚJVIDÉK, 2019. április 24.** - Az állandó bírósági tolmácsokról szóló szabályzattal (Az SZK Hivatalos Közlönye, 35/2010., 80/2016. és 7/2017. szám) összhangban és a Vajdaság Autonóm Tartomány területén működő felső bíróságok megállapított igényei alapján, a Tartományi Oktatási, Jogalkotási, Közigazgatási, Nemzeti Kisebbségi - Nemzeti Közösségi Titkárság hirdetményt tett közzé a Vajdaság Autonóm Tartomány területén működő felső bíróságok számára állandó bírósági fordítók kinevezésére (közzétéve Vajdaság AT Hivatalos Lapjának 19/2019. számában és az *Alo* lapban). A jelentkezési határidő a hirdetmény közzétételétől számított 15 nap. A jelentkezést és a hirdetmény II. pontjában felsorolt feltételek teljesítését bizonyító dokumentumokat a következő címre kell benyújtani: Pokrajinski sekretarijat za obrazovanje, propise, upravu i nacionalne manjine – nacionalne zajednice, Bulevar Mihajla Pupina 16, 21000 Novi Sad (Tartományi Oktatási, Jogalkotási, Közigazgatási és Nemzeti Kisebbségi - Nemzeti Közösségi Titkárság, Mihajlo Pupin sugárút 16., 21 000 Újvidék), a következő megjelöléssel: „*Prijava na oglas za postavljanje stalnih sudskih prevodilaca za područje viših sudova na teritoriji APV“* (*Jelentkezés a Vajdaság Autonóm Tartományban működő felső bíróságok területére állandó bírósági fordítók kinevezésére közzétett hirdetményre.)*

A jelentkezési kérelmeket a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság [www.puma.vojvodina.gov.rs](http://www.puma.vojvodina.gov.rs) honlapján a *Titkárság feladatai* részben – a *Bírósági tolmácsok* mezőből letölthető formanyomtatványon kell benyújtani. A jelentkezések benyújtásának határideje a hirdetmény közzétételének napjától számított 15 nap.

A késve érkezett, megengedhetetlen, érthetetlen vagy hiányos jelentkezéseket nem vesszük figyelembe.